Ρόντρι (ποδοσφαιριστής, γενν. το 1996)

Ο Ροντρίγκο Ερνάντεθ Καρσκάντε (ισπανικά: Rodrigo Hernández Cascante, , γενν. στις 22 Ιουνίου 1996), γνωστό ως Ρόντρι () ή Ροντρίγκο (), είναι Ισπανός επαγγελματίας ποδοσφαιριστής, ο οποίος αγωνίζεται ως αμυντικός μέσος για τη Μάντσεστερ Σίτι. 

Έχει υπάρξει διεθνής με τις «μικρές» Εθνικές Ισπανίας και έκανε το ντεμπούτο του για Εθνική ανδρών το 2018.

Σταδιοδρομία σε συλλόγους

Βιγιαρρεάλ 
Γεννημένος στη Μαδρίτη, ο Ρόντρι εντάχθηκε στην ακαδημία νέων της Ατλέτικο Μαδρίτης το 2007 σε ηλικία 11 ετών, από την ΚΦ Ράγιο Μαχαδαόντα. Αποδεσμεύτηκε το 2013 λόγω «έλλειψης σωματικής δύναμης» και στη συνέχεια υπέγραψε με τη Βιγιαρρεάλ. 

Στις 7 Φεβρουαρίου 2015, ενώ ήταν ακόμα έφηβος, ο Ρόντρι έκανε το ντεμπούτο του με τη Βιγιαρρεάλ Β, ως αλλαγή αργά στον αγώνα, στην εκτός έδρας νίκη με 3-1 επί της ΡΚΝ Εσπανιόλ Β για τη Σεγούντα Ντιβισιόν Β. 15 μέρες αργότερα, ξεκίνησε βασικός σε μία νίκη με 2-0 εναντίον της Ντεπορτίβο Αραγκόν. 

Ο Ρόντρι έκανε το ντεμπούτο του στην πρώτη ομάδα στις 17 Δεκεμβρίου 2015, ξεκινώντας βασικός στην εντός έδρας νίκη με 2-0 εναντίον της Ουέσκα για το Κύπελλο Ισπανίας της σεζόν. Η πρώτη του εμφάνιση στην Πριμέρα Ντιβισίον πραγματοποιήθηκε στις 17 Απριλίου 2016, όταν πέρασε ως αλλαγή στο δεύτερο ημίχρονο στη θέση του Ντένις Σουάρεθ, στην εκτός έδρας ήττα με 2-1 εναντίον της Ράγιο Βαγιεκάνο. 

Στις 4 Δεκεμβρίου 2017, έχοντας ήδη καθιερωθεί ως βασικός, ο Ρόντρι ανανέωσε το συμβόλαιο του έως το 2022. Σημείωσε το πρώτο του γκολ στο ισπανικό ανώτατο επίπεδο στις 18 Φεβρουαρίου 2018, στην ισοπαλία με 1-1 εναντίον της Εσπανιόλ.

Ατλέτικο Μαδρίτης 
Στις 24 Μαΐου 2018, ο Ρόντρι επέστρεψε στην Ατλέτικο, αφού ο σύλλογος κατέληξε σε συμφωνία με τον Βιγιαρρεάλ για τη μεταγραφή του. Υπέγραψε πενταετές συμβόλαιο με την ομάδα της Μαδρίτης, έναντι αμοιβής 20 εκατομμυρίων ευρώ, συν 5 εκατομμύρια σε μπόνους. Έκανε το ντεμπούτο του στις 15 Αυγούστου στο ΟΥΕΦΑ Σούπερ Καπ 2018 στο Τάλιν, όπου έπαιξε στα πρώτα 71 λεπτά στη νίκη με 4-2 στη παράταση εναντίον της Ρεάλ Μαδρίτης.

Μάντσεστερ Σίτι 
Στις 3 Ιουλίου 2019, η Μάντσεστερ Σίτι πλήρωσε τα 70 εκατομμύρια ευρώ του ποσού της ρήτρας αποδέσμευσης του Ρόντρι και τον απέκτησε με μεταγραφή, με τον Ρόντρι να υπογράφει πενταετές συμβόλαιο. Το ποσό της μεταγραφής ήταν ένα νέο ρεκόρ ποσού μεταγραφής της Μάντσεστερ Σίτι. 

Ο Ρόντρι έκανε το ντεμπούτο του στο Κομιούνιτι Σιλντ 2019 στις στις 4 Αυγούστου στο Στάδιο Γουέμπλεϊ, παίζοντας και στα 90 λεπτά καθώς η Σίτι κέρδισε στη διαδικασία των πέναλτι εναντίον της Λίβερπουλ, μετά την ισοπαλία με 1-1 στην κανονική διάρκεια. Έκανε το ντεμπούτο του στην Πρέμιερ Λιγκ εναντίον της Γουέστ Χαμ έξι ημέρες αργότερα, στην εκτός έδρας νίκη με 5-0 και στις 14 Σεπτεμβρίου σημείωσε το πρώτο του γκολ στην εκτός έδρας ήττα με 3-2 εναντίον της Νόριτς Σίτι. 

Τον Οκτώβριο του 2019 ανακοινώθηκε ότι θα έμενε εκτός αγωνιστικής δράσης για ένα μήνα λόγω τραυματισμού.

Εθνική ομάδα 
Αφού έπαιξε για τις «μικρές» Εθνικές Ισπανίας U16, U19 και U21, ο Ρόντρι επιλέχθηκε για πρώτη φορά στην Εθνική Ισπανίας ανδρών στις 16 Μαρτίου 2018, για δύο φιλικούς αγώνες με τη Γερμανία και την Αργεντινή. Έκανε το ντεμπούτο του πέντε ημέρες αργότερα, αντικαθιστώντας τον Τιάγκο Αλκάνταρα στην ισοπαλία με 1-1 εναντίον της Γερμανίας στο Ντύσσελντορφ.

Διακρίσεις 
Ατλέτικο Μαδρίτης 

 ΟΥΕΦΑ Σούπερ Καπ: 2018

Μάντσεστερ Σίτι 

 ΟΥΕΦΑ Τσάμπιονς Λιγκ 2022-23
 Λιγκ Καπ Αγγλίας: 2019–20 
 Κομιούνιτι Σιλντ: 2019

Ισπανία U19 

 Ευρωπαϊκό Πρωτάθλημα U19: 2015

Ισπανία U21 

 Ευρωπαϊκό Πρωτάθλημα U21 2η θέση: 2017

Παραπομπές

Εξωτερικοί σύνδεσμοι 
 Προφίλ στη Μάντσεστερ Σίτι 
   
 Προφίλ στο Transfermarkt.com 

Ισπανοί ποδοσφαιριστές
Μέσοι ποδοσφαιριστές
Ποδοσφαιριστές Εθνικής Ισπανίας Κ16
Ποδοσφαιριστές Εθνικής Ισπανίας Κ19
Ποδοσφαιριστές Εθνικής Ισπανίας Κ21
Ποδοσφαιριστές Εθνικής Ισπανίας
Ποδοσφαιριστές Βιγιαρρεάλ ΚΦ Β
Ποδοσφαιριστές Σεγούντα Ντιβιζιόν Β
Ποδοσφαιριστές Βιγιαρρεάλ ΚΦ
Ποδοσφαιριστές Πριμέρα Ντιβιζιόν
Ποδοσφαιριστές Ατλέτικο Μαδρίτης
Ποδοσφαιριστές Μάντσεστερ Σίτι
Ποδοσφαιριστές Πρέμιερ Λιγκ
Ξένοι ποδοσφαιριστές στην Αγγλία
Ισπανοί ποδοσφαιριστές στο εξωτερικό
Ποδοσφαιριστές Ευρωπαϊκού Πρωταθλήματος 2020
Ποδοσφαιριστές Παγκοσμίου Κυπέλλου 2022
Παίκτες νικητές ΟΥΕΦΑ Τσάμπιονς Λιγκ